CELEX: 32020D0669
Language: sk
Date: 2020-05-18 00:00:00
Title: Vykonávacie rozhodnutie Komisie (EÚ) 2020/669 z 18. mája 2020, ktorým sa mení vykonávacie rozhodnutie 2013/801/EÚ, pokiaľ ide o poverenie Výkonnej agentúry pre inovácie a siete vykonávaním inovačného fondu

19.5.2020   
               
               
                  SK
               
               
                  Úradný vestník Európskej únie
               
               
                  L 156/20
               
            
         VYKONÁVACIE ROZHODNUTIE KOMISIE (EÚ) 2020/669
         z 18. mája 2020,
         ktorým sa mení vykonávacie rozhodnutie 2013/801/EÚ, pokiaľ ide o poverenie Výkonnej agentúry pre inovácie a siete vykonávaním inovačného fondu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3 ods. 3,
         keďže:
         
                     (1)
                  
                  
                     Smernicou Európskeho parlamentu a Rady 2003/87/ES (2) sa zriaďuje inovačný fond na podporu inovácií v oblasti nízkouhlíkových technológií a procesov a na podporu budovania a prevádzky projektov zameraných na environmentálne bezpečné zachytávanie a geologické ukladanie CO2, ako aj inovačných technológií v oblasti energie z obnoviteľných zdrojov a uskladňovania energie.
                  
               
                     (2)
                  
                  
                     V súlade s článkom 16 ods. 1 delegovaného nariadenia Komisie (EÚ) 2019/856 (3) sa inovačný fond má vykonávať v rámci priameho alebo nepriameho riadenia. V článku 17 uvedeného nariadenia sa uvádza, že Komisia sa môže rozhodnúť, že na realizáciu určitých úloh spojených s vykonávaním určí implementačný orgán; v prípade priameho riadenia sa tieto úlohy musia delegovať na výkonnú agentúru.
                  
               
                     (3)
                  
                  
                     Vykonávacím rozhodnutím Komisie 2013/801/EÚ (4) sa zriadila Výkonná agentúra pre inovácie a siete (ďalej len „agentúra“) a poverila sa riadením určitých častí programov Únie vrátane Nástroja na prepájanie Európy a programu Horizont 2020 v oblasti energetiky.
                  
               
                     (4)
                  
                  
                     Analýza nákladov a prínosov vykonaná v súlade s článkom 3 nariadenia (ES) č. 58/2003 preukázala, že delegovaním riadenia častí inovačného fondu na agentúru by sa prispelo k efektívnejšiemu dosahovaniu cieľov inovačného fondu. Poverenie agentúry vykonávaním častí inovačného fondu by v porovnaní s nákladmi na interné riadenie v rokoch 2020 – 2030 viedlo k úsporám nákladov vo výške približne 30,5 milióna EUR, zvýšeniu efektívnosti a pružnosti v riadení inovačného fondu, zabezpečeniu významných synergií medzi inovačným fondom a inými programami Únie, ktoré riadi agentúra, väčšiemu priblíženiu sa príjemcom a zvýšeniu viditeľnosti finančných prostriedkov Únie.
                  
               
                     (5)
                  
                  
                     Je preto vhodné poveriť agentúru riadením a vykonávaním častí inovačného fondu.
                  
               
                     (6)
                  
                  
                     Vykonávacie rozhodnutie 2013/801/EÚ by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre výkonné agentúry,
                  
               PRIJALA TOTO ROZHODNUTIE:
         
            Článok 1
            Zmena vykonávacieho rozhodnutia 2013/801/EÚ
            Článok 3 ods. 1 vykonávacieho rozhodnutia 2013/801/EÚ sa nahrádza takto:
            
               
                  „1.   Agentúre sa týmto zveruje vykonávanie častí týchto programov Únie:
                  
                              a)
                           
                           
                              Nástroj na prepojenie Európy;
                           
                        
                              b)
                           
                           
                              osobitný program Horizont 2020, časť III – Spoločenské výzvy;
                           
                        
                              c)
                           
                           
                              inovačný fond zriadený podľa článku 10a ods. 8 smernice Európskeho parlamentu a Rady 2003/87/ES (*1).
                           
                        
            
         
         
            Článok 2
            Nadobudnutie účinnosti
            Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
         
         
            V Bruseli 18. mája 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 11, 16.1.2003, s. 1.
         
            (2)  Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, 25.10.2003, s. 32).
         
            (3)  Delegované nariadenie Komisie (EÚ) 2019/856 z 26. februára 2019, ktorým sa dopĺňa smernica Európskeho parlamentu a Rady 2003/87/ES, pokiaľ ide o prevádzkovanie inovačného fondu (Ú. v. EÚ L 140, 28.5.2019, s. 6).
         
            (4)  Vykonávacie rozhodnutie Komisie 2013/801/EÚ z 23. decembra 2013, ktorým sa zriaďuje Výkonná agentúra pre inovácie a siete a zrušuje rozhodnutie 2007/60/ES zmenené rozhodnutím 2008/593/ES (Ú. v. EÚ L 352, 24.12.2013, s. 65).